Winkel oornag in Jhb geplunderDie polisie beheer die xenofobie in Durban se middestad (14 April 2015) Foto: @ECR_Newswatch, Twitter Supt. Wayne Minnaar, polisiewoordvoerder, het gesê dit is nie duidelik of die winkel deur ŉ buitelander besit was nie. “Afgesien van die geplunderde winkel, was die sentrale sakedistrik gisteraand rustig,” het hy gesê. Hy kon nie bewerings bevestig dat motors in Jeppestown met klippe bestook is nie. Twee groepe het bakstene na mekaar gegooi al langs Jeppestraat en winkeleienaars moes hul winkels sluit uit vrees vir moontlike plundering. Volgens Minnaar is niemand in hegtenis geneem nie. Intussen is 74 mense teen Woensdag in hegtenis geneem weens geweld in KwaZulu-Natal, ná ŉ vlaag xenofobiese aanvalle in die provinsie oor die afgelope tyd waartydens verskeie buitelanders aangeval en hul winkels geplunder is. Die geweld, veral in die groter Durban-omgewing, het reeds die lewe van vyf mense sedert die begin van April geëis.